รัฐบาลเชิญชวนประชาชนชมนิทรรศการ "APEC 2022 สัญจร" พร้อมร่วมเป็นเจ้าบ้านที่ดี
นายอนุชา นาคาศัย รัฐมนตรีประจำสำนักนายกรัฐมนตรี เปิดเผยว่า รัฐบาลได้ดำเนินการจัดทำนิทรรศการ APEC 2022 สัญจร ภายใต้โครงการประชาสัมพันธ์การเป็นเจ้าภาพเอเปคของไทย ปี พ.ศ. 2565 ตามแนวคิด “APEC พร้อม ไทยพร้อม” กระจายไปตามพื้นสำคัญๆ ทั่วประเทศ อาทิ สถานที่สาธารณะ สถานศึกษา สถานที่ราชการ และจุดที่มีคนสัญจรจำนวนมาก โดยจัดขึ้นภายใต้แนวคิด“Open. Connect. Balance. เปิดกว้างสร้างสัมพันธ์ เชื่อมโยงกัน สู่สมดุล” หวังสร้างการรับรู้และการมีส่วนร่วมของกลุ่มเยาวชน คนรุ่นใหม่และประชาชนทั่วไป เพื่อให้เกิดความเข้าใจ ตระหนักถึงความสำคัญและโอกาสของไทยต่อการเป็นเจ้าภาพการประชุมเอเปค ตลอดจนเข้าใจการพัฒนาประเทศตามแนวทางการสร้างสมดุลในทุกด้าน ภายใต้โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว(Bio-Circular-Green Economy Model หรือ BCG) อีกทั้งให้ความสำคัญกับการเร่งฟื้นฟูความเชื่อมโยงในภูมิภาคอย่างปลอดภัย ส่งเสริมการดำเนินธุรกิจอย่างมีความรับผิดชอบ คำนึงถึงสิ่งแวดล้อม รวมถึงใช้เทคโนโลยีดิจิทัลและนวัตกรรมมาขับเคลื่อนการทำงานในทุกมิติเพื่อทุก ‘ความเป็นไปได้’ ไร้พรมแดนผู้ที่สนใจสามารถเข้าชมนิทรรศการได้ที่ บริเวณชั้น1 ไอคอนสยาม และบริเวณ Row W ชั้น 4 อาคารผู้โดยสารขาออกระหว่างประเทศ ท่าอากาศยานสุวรรณภูมิ